**Samuel Gustafson**| Asmeniniai duomenys |
| --- |
| **Pilnas vardas** | Samuel Gustafson |
| Gimimo data | 1995 m. sausio 11 d. (29 metai) |
| Gimimo vieta | Miolndalis, Švedija |
| Ūgis | 1,87 m |
| Svoris | 80 kg |
| Klubai |
| Dabar žaidžia | BK Häcken |
| **Numeris** | 11 |
| **Pozicija** | saugas |
| Jaunimo klubai |
| nežinoma | Fässbergs IF |
| Profesionalūs klubai\* |
| 2013–2016  2016–2019  2018  2018–2019  2019–2021  2021– | BK Häcken  Torino FC  → Perugia Calcio (skol.)  → Hellas Calcio (skol.)  US Cremonese  BK Häcken | 068 0(12)009 00(0)020 00(1)031 00(1)052 00(0)050 00(2) |
| Nacionalinė komanda\*\* |
| 2015–2016  2022– | Švedija U-21 rinktinė  Švedija Švedija | 007 0(2)013 0(0) |
| \* Skaičiuojama tik pasirodymai ir įvarčiai vietinėje lygoje Duomenys 2023 m. rugpjūčio 18 d..
\*\* Nacionalinės komandos pasirodymų irįvarčių duomenys 2024 m. balandžio 17 d.. |

**Samuelis Gustafsonas** (šved. *Samuel Gustafson*; g. 1995 m. sausio 11 d.) – švedų futbolininkas, saugas. Simon Gustafson – brolis dvynys taip pat futbolininkas.

Kitados atstovavo Švedijos jaunimo rinktinėms, o vėliau ir nacionalinei rinktinei.

Karjera
-------

### Fässbergs IF

Futbolą pradėjo žaisti Miolndalyje. Rungtyniavo gimtojo miesto Fässbergs IF jaunimo ekipose. 

Priklausė klubo U18 komandai, 2012 m. laimėjusiai Gothia taurę.

### BK Häcken

Kartu su broliu dvyniu Simonu persikėlė į BK Häcken prieš 2013 m. sezoną.

2013 m. birželio 23 d. debiutavo klube išvykoje prieš Halmstads BK, kai 77 minutę pasirodė po keitimo, o po trijų minučių įmušė pirmąjį įvartį. Jo atstovaujamas klubas iškovojo pergalę rezultatu 2:0. 

2015 m. vasario mėn. pratęsė sutartį su BK Häcken iki 2016 m. sezono. O 2016 m. kovo mėn. sutartis buvo pratęsta iki 2017 m. sezono.

Žaidėjas prisidėjo prie to, kad 2016 m. Švedijos futbolo taurės turnyre BK Häcken pateko į finalą ir, galiausiai, iškovojo taurę. Ši pergale buvo istorinė, nes tuo metu klubas neturėjo titulų ir pirmą kartą klubo istorijoje iškovojo trofėjų.

### Torino FC

2016 m. rugpjūtį pasirašė sutartį su Torino FC (Italijos Serie A). 

2016 m. lapkričio 29 d. debiutavo klube Italijos taurės turnyre. Turino klubas rezultatu 4:0 sutriuškino Pizos klubą. Švedas aikštėje pasirodė po keitimo, kai 15-ąją minutę pakeitė Džoelą Obį.

2018 m. sausį nuomos pagrindais buvo paskolintas Perugia (Serie B). O 2018 m. liepos 7 d. nuomos pagrindais buvo perleistas Hellas Verona FC (Serie B).

### US Cremonese

2019 m. rugsėjo 2 d. pasirašė sutartį su Serie B klubu „Cremonese".

### BK Häcken

2021 m. liepos 9 d. persikėlė į BK Häcken. Pasirašė trejų metų trukmės sutartį. Klubas pateko į Čempionų lygos atrankos turnyrą, o vėliau buvo perkelti į Europos lygos atrankas. 

2023 m. rugpjūčio 10 d. Vilniuje rezultatu 3-1 nugalėjo „Žalgirio" klubą. Srđan Hrstić pelnė pirmus du įvarčius ir atliko rezultatyvų perdavimą, po kurio Mikkel Rygaard pasiuntė kamuolį į vartus. Žalgirietis Nassim Hnid rungtynių pabaigoje sušvelnino rezultatą.

2023 m. rugpjūčio 17 d. Europos lygos atsakomosiose rungtynėse Švedijoje BK Häcken sutriuškino „Žalgirio" klubą rezultatu 5:0. 56 minutę po Ibrahim Sadiq perdavimo Samuel Gustafson pelnė antrą rungtynių įvartį (2-0). Pačioje rungtynių pabaigoje Kristoffer Lund atliko rezultatyvų perdavimą, po kurio pasižymėjo Momodou Sonko (5-0) ir baigė žalgiriečių triuškinimą. Bendras dviejų rungtynių rezultatas 8-1 lėmė, kad į kitą etapą pateko BK Häcken.

Pasiekimai
----------

su BK Häcken
* Allsvenskan: 2022 m.
* Svenska Cupen: 2016, 2022–2023 m.

Karjera rinktinėse
------------------

Švedijos U-21 rinktinė
2015–2016 m. Švedijos U-21 rinktinėje sužaidė septynerias rungtynes.

Švedijos vyrų futbolo rinktinė
2022 m. lapkričio 16 d. debiutavo nacionalinėje rinktinėje draugiškose rungtynėse prieš Meksiką. Švedai nugalėjo meksikiečius rezultatu 2-1.

Taip pat skaitykite
-------------------

* Simon Gustafson – brolis dvynys

Išnašos
-------

1. ↑  General Information about the player Samuel Gustafson
2. ↑  B18 Final - James Clark stor hjälte när Fässbergs IF vann (archyvuota)
3. ↑  Simon och Samuel till Häcken (archyvas)
4. ↑  sportas.lt naujienos: Žalgiris 1-3 Hacken (rungtynių aprašymas)
5. ↑  2023-08-10 Žalgiris 1-3 Hacken (pagal Soccerway)
6. ↑  lrt.lt naujienos: Čerurinas įvertino situaciją
7. ↑  2023-08-17 Hacken 5-0 Žalgiris (pagal Soccerway)
8. ↑  sportas.lt naujienos: apie Žalgirio pasirodymą
9. ↑  Utklassade Blåvitt – Häcken svenska mästare
10. ↑  RSSSF duomenų bazė (Čempionai ir sezonai)
11. ↑  RSSSF duomenų bazė (Taurės turnyrai)
12. ↑  Mexico vs. Sweden 2022-11-16

Nuorodos
--------

* SOCCERWAY
* Transfermarkt
* Elitefootball Archyvuota kopija 2023-06-30 iš Wayback Machine projekto.
* Globalsportsarchive